  CONSILIUL LOCAL AL MUNICIPIULUI CRAIOVA

HOTĂRÂREA NR. 380
Consiliul Local al Municipiului Craiova, întrunit în şedinţa ordinară din 18.12.2008.

Având în vedere raportul nr.174873/2008, întocmit de Serviciul Resurse Umane, prin care se propune acordarea sporului de până la 15% din salariul de bază, pentru condiţii grele de muncă, personalului de specialitate din cadrul Teatrului Liric „Elena Teodorini” pentru lunile iulie, august şi noiembrie ale anului 2008 şi rapoartele comisiilor de specialitate ale Consiliului Local al Municipiului Craiova nr.246, 247, 250, 253, 254;  

  
În conformitate cu prevederile Hotărârii Guvernului nr.281/1993 cu privire la salarizarea personalului din unităţile bugetare şi ale Ordonanţei de Guvern nr.21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic;

Potrivit Hotărârii Consiliului Local al Municipiului Craiova nr.243/2005;

În temeiul art.36, alin.2, lit. d coroborat cu alin.6, lit. a, pct.4, art.45, alin.2 lit.a şi art.61 alin.2  din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă acordarea sporului de până la 15% din salariul de bază, pentru condiţii grele de muncă, personalului de specialitate din cadrul Teatrului Liric „Elena Teodorini” pentru lunile iulie, august şi noiembrie ale anului 2008, conform anexelor nr.1-3, care fac parte integrantă din prezenta hotărâre, cu condiţia încadrării în prevederile bugetare aprobate.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico - Financiară, Serviciul Resurse Umane şi Teatrul Liric „Elena Teodorini” Craiova, vor aduce la îndeplinire prevederile prezentei hotărâri.

